ברוניי

ברוניי, או בשמה הרשמי אומת ברוניי, משכן השלום או בתעתיק משפת המקור: נגרה ברוניי דארוסלאם (במלאית: Negara Brunei Darussalam; בכתב ג'אווי: نڬارا بروني دارالسلام) היא סולטנות קטנה ועשירה בנפט הממוקמת בצפון האי בורנאו בדרום-מזרח אסיה ושוכנת לחוף ים סין הדרומי. גבולה היבשתי היחיד של המדינה הוא עם מלזיה בדרום, במזרח ובמערב. נכון למפקד מ-2021, רוב מכריע של כ-82.1% מאוכלוסיית ברוניי הם מוסלמים-סונים, וזאת גם דת המדינה הרשמית. היא גם מדינה חברה בארגון לשיתוף פעולה אסלאמי. ערכים מורחבים – היסטוריה של ברוניי, סולטנות ברוניי (1368–1888) סינים סחרו עם מה שקראו "פו ני" החל מהמאה הרביעית, מי שכתב את הדבר זהה את השם עם ברוניי. תולדות תחומי סולטנות ברוניי היום ובעבר לוטים בערפל עד למאה ה-6 לספירה. תושבי המקום קיימו קשרי מסחר עם סין ואף העלו לה מס. מאוחר יותר הייתה ברוניי נתונה להשפעה הינדית. האסלאם הגיע אל ברוניי בשנת 976 לספירה הנוצרית. לא ברור מתי הפך האסלאם לדת הרוב שם. סולטנות ברוניי הייתה בשיאה בין המאה ה-14 ועד המאה ה-16 ושלטה בדרום הפיליפינים, סראוואק וסבה. שיא כוחה היה בשנת 1521, אז החלו מלחמות מבית לפורר את הסולטנות ויחד עם התערבות אירופאית הביאו בהדרגה להחלשת כוחה. ב-1888 הפכה ברוניי למדינת חסות בריטית. ברוניי נכבשה בתקופות שונות בידי כוחות זרים. היא הותקפה על ידי ספרד, ב-1578, אז כבשו הספרדים את עיר הבירה ששמה היה ברוניי, אבל נסוגו לאחר חודשים, בגלל מגפה שפגעה בשני הצבאות הלוחמים. כמו כן היא נכבשה על ידי בריטניה ב-1888, ואפילו על ידי מושבת פיראטים. הפעם האחרונה בה נכבשה ברוניי הייתה במלחמת העולם השנייה, בידי הצבא היפני הקיסרי, אשר מיהר לרתום את שדות הנפט שלה לצרכיו. האמריקאים והאוסטרלים, ששחררו אותה ב-1945, העבירו אותה שוב לידי הבריטים ששלטו בה עד לקבלת עצמאותה ב-1984. בשנת 1962 התכוונה בריטניה לאחד את מדינת החסות עם מלזיה, אך תוכנית זו לא התממשה בגלל התנגדות פנימית עזה, שהונעה בידי תומכי סיפוח אל אינדונזיה שדוכאו. ברוניי קיבלה מבריטניה עצמאות חלקית בשנת 1971, וב-1 בינואר 1984 קיבלה את עצמאותה המלאה. עם התחזקות המעמד העצמאי של ברוניי, התחזקה גם סמכותו של הסולטאן, שזכה בהדרגה לכוח אבסולוטי. עוד מראשית עצמאותה נתנה ברוניי חשיבות חוקית ותרבותית לחוקי השריעה האיסלאמים. בשנת 2014 הרחיב הסולטאן את חומרתם של חוקי השריעה במדינה, והושתו קנסות ועונשי מאסר על עבירות כמו היריון מחוץ לנישואים. בשנת 2019 הסולטנות אימצה את הדין האסלאמי השריעה - כחוק הלאומי בברוניי. החוקים החדשים שאימצה המדינה, ובהם סקילת הומוסקסואלים וקטיעת ידיים לגנבים, גונו במחאה על-ידי ארגוני זכויות אדם שונים בעולם, ובהם אמנסטי אינטרנשיונל שכינה אותם "אכזריים". בתגובה חריגה לביקורת לעיל, החליט הסולטאן להקפיא את החלת עונש המוות נגד הפרות של חוקי השריעה של ברוניי, וזאת בעקבות קריאות לחרם על מלונותיו בנוסף לגינויים בינלאומיים רבים בנושא זה. הסולטאן של ברוניי, שהתואר שלו מועבר בירושה מאז המאה ה-14, הוא ראש המדינה וראש הממשלה של ברוניי. הסולטאן מתייעץ עם מספר יועצים ועם קבינט של שרים על אף שהוא השליט הבלעדי של המדינה. התקשורת במדינה היא מאוד פרו-ממשלתית ופרו-המשפחה המלכותית, ומקנה להם מעמד של כמעט אלים בתוך המדינה. חייו של הסולטאן מתאפיינים בפזרנות מופרזת של העושר שנצבר על ידו ועל ידי משפחתו (המוערך בכ-22 מיליארד דולר). אין גוף מחוקק שנבחר בבחירות. בשנת 2004 כינס הסולטאן חסנאל בלקיה את הפרלמנט הממונה אשר לא נפגש מאז שנת 1984. המדינה הייתה באופן היפותטי תחת משטר צבאי מאז המרד שהתרחש בשנת 1962 והורגע על ידי החיילים הבריטים מסינגפור. ערך מורחב – מחוזות ברוניי ברוניי מחולקת לארבעה מחוזות הקרויים במאלאית (daerah) דאארה. להלן רשימת המחוזות עם בירותיהם בסוגריים: בלייט (קואלה בלייט) ברוניי ומוארה (בנדר סרי בגוואן) טמבורונג (באנגאר) טוטונג (פקאן טוטונג) הכלכלה היא תערובת של יוזמות פנימיות וחיצוניות, רגולציה ממשלתית, מדיניות רווחה, ומסורת כפרית. ההכנסה השנתית הממוצעת לנפש עומדת על 49 אלף דולר. נוסף על כך נהנית האוכלוסייה מביטוח רפואי וחינוך חינם ואינה משלמת מס הכנסה. המדינה מסבסדת גם אורז ודיור. ייצוא נפט גולמי וגז טבעי מהווים כמחצית מהתמ"ג. וישנה הכנסה מהותית גם מהשקעות זרות. הממשל של ברוניי מודאג מהאינטגרציה ההולכת וגדלה בכלכלה העולמית ומכך שהדבר יחתור תחת הסדר והלכידות החברתית. למדינה תוכניות להעלות את כח העבודה, להוריד אבטלה, לחזק את הסקטור הבנקאי והתיירות, ובאופן כללי להרחיב את הבסיס הכלכלי מעבר לגז ולנפט. ערך מורחב – הכוחות המזוינים המלכותיים של ברוניי הכוחות המזוינים המלכותיים של ברוניי מורכבים מזרועות היבשה, האוויר והים. ע"פ הערכות תקציב הצבא בשנת 2021 היווה 3.1% מהתמ"ג. על אף שלמדינה יש כאמור כוחות מזוינים, בריטניה עדיין שומרת חיל מצב בברוניי לפי בקשתו של הסולטאן ומגנה על שדות הנפט בחלק המערבי של המדינה. ברוניי היא מדינה דרום מזרח אסיאתית. המדינה מוקפת כולה במלזיה ממזרח, מדרום וממערב (גבול באורך 381 ק"מ), ואילו בחלק הצפוני שלה יש לה קו חוף באורך של 161 ק"מ עם ים סין הדרומי. המדינה מורכבת משני חלקים שלא מחוברים ביניהם, והמצב הגאוגרפי המיוחד של האזור הנפרד, מחוז טמבורונג, יוצר מעין מובלעת בתוך מלזיה. הקשר היחיד המחבר בין שני השטחים הוא גשר סולטן חאג'י עומר עלי סייפודיאן, גשר כביש החוצה את מפרץ ברוניי אשר קרוי על שם הסולטן ה-28 של המדינה. מרבית המדינה מישורית, עם מעט הרים במזרח וגבעות נמוכות במערב. המקום הנמוך ביותר הוא בגובה קו החוף והמקום הגבוה ביותר הוא בוקיט פאגון בגובה 1,850 מטר. האקלים בברוניי הוא חם, לח וטרופי עם הרבה גשמים. ערך מורחב – דמוגרפיה של ברוניי המבנה הגאוגרפי של המדינה יוצר חלוקה טבעית בדמוגרפיה של ברוניי, כאשר 97% מאוכלוסיית המדינה מתגוררת בחלק המערבי והגדול יותר, ורק 3% חיים בחלק הקטן שבמחוז טמבורונג. ערך מורחב – דת בברוניי לפי קנסוס מ-2021, הדת הרשמית במדינה היא האסלאם והזרם הסוני מהווה כ-82.1% מכלל האוכלוסייה, כשהסולטאן עומד בראש הדת בברוניי. דתות של מיעוטים במדינה הן הבודהיזם בקרב העמים הסיניים המתגוררים בברוניי ומהווים כ-8.7% מאוכלוסיית המדינה, והנצרות שמהווה כ-7.8% מאוכלוסיית ברוניי. מבחינת מוצאות אתניים, רוב של כשני-שלישים מאוכלוסיית המדינה הם מלאים. יחד עם זאת, המיעוט הגדול במדינה הם הסינים עם כ-10% מכלל האוכלוסייה. שני העמים הללו משקפים גם את השפות הבולטות - המלאית (שפתה הרשמית של ברוניי) וניבים של הסינית. השפה האנגלית גם היא מדוברת בקרב רבים במדינה ומשמשת בעסקים כשפת עבודה, וכן נלמדת בבתי ספר החל מהיסודי ועד התיכון. את המדינה משרת בעיקר נמל התעופה הבינלאומי של ברוניי, הממוקם בסמוך לבירה בנדר סרי בגוואן, ובתחומו גם הבסיס של חברת התעופה הלאומית שלה רויאל ברוניי. מכיוון ששטח המדינה מורכב משני שטחים עיקריים, נבנה גשר טמבורונג / גשר שלטאן האג'י עומר עלי סיפודין באורך 30 ק"מ, בחלקו מעל מים בינלאומיים במפרץ ברוניי, וגם דרך אי השיך לברוניי, כדי לחבר את העיר בנדר סרי בגאוואן עם מחוז טמבורונג, בכביש לשני הכוונים. זהו הגשר הארוך ביותר בדרום מזרח אסיה. הוא נבנה בסיוע סין העממית, החל משנת 2014, בעלות 1.6 מיליארד רינגגיט / דולר ברוניי, ונפתח לתנועה ב-17 במארס 2020. יחסי ברוניי–ישראל אתר האינטרנט הרשמי של ברוניי (באנגלית בריטית) אתר האינטרנט הרשמי של ברוניי (במלאית) ממשלת ברוניי - האתר הרשמי ברוניי, תקציר ונתונים סטטיסטיים באתר ספר העובדות על מדינות העולם של ה-CIA (באנגלית) מידע על ברוניי בקטלוג הספרייה הלאומית מטבע תלת לשוני של ברוניי - צד אחד מטבע תלת לשוני של ברוניי - צד שני סוכנויות הידיעות, לסולטאן נגמר הנפט, אז הומואים ייסקלו באבנים, באתר ynet, 3 באפריל 2019 place/Brunei ברוניי, באתר אנציקלופדיה בריטניקה (באנגלית) לפי GOODLE TRANSLATE, ממאלאית לאנגלית CARE, ו PELIHARA = MENTAINED במלון KAMUS.NET מאינדונזית לאנגלית. מדינה חדשה: ברוניי, מעריב, 3 בינואר 1984 דירוג שטח יבשתי - מתוך אתר Worldometer, כפי שפורסם ב-28 במאי 2021 טבלאת אוכלוסייה שם הקובץ: UN_PPP2024_Output_PopTot.xlsx, שם החוצץ: Median - מתוך אתר האו"ם טבלאת אוכלוסייה שם הקובץ: WPP2024_POP_F01_1_POPULATION _SINGLE_AGE_BOTH_SEXES.xlsx, שם החוצץ: Medium variant - מתוך אתר האו"ם, הערכה 1 ביולי 2024 דירוג תמ"ג - מתוך אתר הבנק העולמי, כפי שפורסם ב-2 באוגוסט 2023 מדד הפיתוח האנושי לשנת 2022 בדו"ח שפורסם ב-2024 על ידי אתר מינהל הפיתוח (UNDP) של האומות המאוחדות הבריטניקה החדשה לנוער, שנות התשעים המסע הארוך לאסיה, מאת משה יגר טל רשף, ברוניי: סולטנות גז ונפט - בלב אזור מחלוקת, באתר ynet, 27 בספטמבר 2012 התקוממות בנסיכות הנפט ברוניי הנתונה לשלטון בריטי, קול העם, 9 בדצמבר 1962 סקילת הומואים וגדיעת ידיים: הסולטנות ברוניי מאמצת את השריעה, באתר וואלה, 28 במרץ 2019 Gay sex and adultery will be punishable by stoning to death and thieves will be amputated under 'vicious' new Sharia laws brought in by Brunei, DailyMail ברוניי נכנעה ללחץ המערב, ולא תוציא להורג הומואים, באתר וואלה, 6 במאי 2019 מערכת ערוץ הגברים, ‏חיים של סולטן: מה עושים עם 22 מיליארד דולר?, באתר ‏מאקו‏, 2 במרץ 2018 שאולה מהשורש שמשמעו "נהול", "מנהלה" בערבית Brunei, The World Factbook, Central Intelligence Agency, 2022-09-23 US State Dept 2022 report